
ΚΕΝΤΡΟ  ΟΜΟΣΠΟΝΔΙΑΚΩΝ  ΜΕΛΕΤΩΝ  . 


Εισαγωγή  :  Πριν  από  τριανταέξι  χρόνια  το  όνειρο  ήταν  να  αναδειχθεί  μέσα  από 
την  δίνη  της  προδοσίας,  τες  στάχτες  του  πολέμου  και  του  αλογίστου 
αλληλοσκοτωμού  η  αντίληψη  μιας  καινούργιας  πολυπολιτισμικής  κυπριακής 
πατρίδας,  μάνας  γης  όλων  των  Κυπρίων.  Η  «επίσημη»  συμμετοχή  για 
εδραίωση  και  προβολή  της  κυπριακής  κρατικής  οντότητας  (στην  οποία 
συνέβαλε  σημαντικά  το  η  κινητοποίηση  του  ΝΕΟΚΥΠΡΙΑΚΟΥ  ΣΥΝΔΕΣΜΟΥ 
(1975  -  78)  ως  αντίδραση  στο  πραξικόπημα  και  την  εισβολή)  έθετε  τες  βάσεις 
και  για  την  ενότητα  των  κυπριών  με  την  καλλιέργεια  της  έννοιας  της  κυπριακής 
πατρίδας  και  της  κοινής  ταυτότητας  των  Κυπρίων  .  Είναι  χαρακτηριστικό  το 
γεγονός  πως  εγκαταλείψανε  τότε  όλοι  οι  ελληνοκύπριοι  πολιτικοί  φράσεις 
όπως  «μητέρα  πατρίδα»  ,  «εθνικό  κέντρο»  κ.λ.π.  Ωστόσο,  η  σκληρή 
πραγματικότητα  του  συρματοπλέγματος  της  κατοχής  και  του  διαμελισμού  καθώς 
και  το  σαράκι  του  εθνικισμού  που  ύπουλα  υποβόσκει  στες  δυο  μεγαλύτερες 
κοινότητες  της  χώρας  μας  ματαίωσαν  και  θρυμμάτισαν  το  όνειρο  εκείνο.  Με  το 
πέρασμα  του  χρόνου  διαδέχτηκε  τες  στάχτες  και  τον  πόνο  του  πολέμου  η 
εντυπωσιακή  οικονομική  ανάπτυξη  στην  ελεύθερη  Κύπρο  έτσι  που  πνίγηκαν  τα 
όνειρα  μέσα  στην  ευμάρεια  και  την  χλιδή.  Εξάλλου  η  ενίσχυση  και  προβολή  της 
κρατικής  μας  οντότητας  είχε  και  σοβαρές  ανεπιθύμητες  παρενέργειες  που 
αναιρούν  το  οποιοδήποτε  ωφέλιμο  αποτέλεσμα.  Επείγει  να  επισημανθούν  και 
καταγραφούν  αυτές  οι  παρενέργειες  και  οι  συνθήκες  που  αναπαράγουν  για 
διαιώνιση  του  διαμελισμού  της  κυπριακής  κοινωνίας. 

Προκαταρκτικά  σημειώνεται  ότι  τα  πολλά  χρόνια  χωριστής  διαβίωσης  και 
χωριστών  κρατικών  οντοτήτων  ενίσχυσαν  επικίνδυνα  τα  διαμελιστικά  στοιχεία 
στες  ξεχωριστές  κουλτούρες  που  εμπεδώνονται  και  στες  δυο  κοινότητες. 
Επισημαίνω  συναφώς  την  σταδιακή  εμφάνιση  του  καινούργιου  διαμελιστικού 
στοιχειού  που  μπορούσε  να  ονομασθεί  τοπικός  ή  «νεοκυπριακός  εθνικισμός» 
ο  οποίος  αναπαράγει  και  την  λαθεμένη  [για  μια  χώρα  υπό  κατοχή]  αντίληψη 
των  δυο  «εσωτερικών  μετώπων»  που  πρέπει  να  συντηρηθούν  και  να  γίνουν  ... 
«αρραγή»  .  Επίκεντρο  από  την  μια  είναι  η  «Κυπριακή  Δημοκρατία»  που 
μετατράπηκε  στο  μεταξύ  σε  «Ελληνο  -  Κυπριακή  Δημοκρατία»  και,  από  την 
άλλη  μια  καινούργια  «Τουρκική  Δημοκρατία  της  Βόρειας  Κύπρου».  Ανοιχτή 
ήταν  η  στήριξη  από  την  Τουρκία  του  τουρκοκυπριακού  διχοτομικού  εθνικισμού 
που  προκαλούσε  όμως  την  διεθνή  κοινότητα  σε  μια  αθέλητη  αλλά  πολύ 
αποτελεσματική  συμβολή  στην  ανέλιξη  του  ελληνοκυπριακού  τοπικού 
εθνικισμού,  μέσα  από  την  σταθερή  στήριξη  της  «Κυπριακής  Δημοκρατίας» 
μέχρι  και  την  πλήρη  ένταξη  της  στην  Ευρωπαϊκή  Ένωση,  έτσι  όπως  ήταν  υπό 
Ελληνοκυπριακή  διοίκηση  . 

Η  αποτυχία  της  κινητοποίησης  των  Τ/Κ  προοδευτικών  πολιτικών  δυνάμεων  (με 
την  στήριξη  της  τότε  νέας  τουρκικής  κυβέρνησης)  και  της  προσπάθειας  των  ΗΕ 

να  επανενώσουν  την  χώρα  το  2002  -  2004  οφείλεται  κατά  κύριο  λόγο  στον 
«τοπικό  εθνικισμό»  της  ελληνοκυπριακής  κοινότητας.  Το  διευκρίνισε  ο  τότε 
Πρόεδρος  της  Δημοκρατίας  με  το  διάγγελμα  του  στο  δημοψήφισμα  του  2004 
και  με  τον  τρόπο  που  κυβέρνησε  την  (ελληνο)  -  Κυπριακή  Δημοκρατία  στα 
πέντε  χρόνια  της  προεδρίας  του  . 

Φάνηκε  το  2008  πως  ανατράπηκε  αυτός  ο  «εθνικισμός»  και  πως  θα  βλέπαμε 
γρήγορα  την  επανένωση  με  την  αποπομπή  από  τον  λαό  του  Παπαδοπούλου 
και  την  εκλογή  στην  Προεδρία  του  επανενωτικού  Χριστόφια.  Στην  πράξη 
πέρασαν  δυο  χρονιά  διαπραγματεύσεις  χωρίς  να  δούμε  το  ποθητό 
αποτέλεσμα.  Οι  Τ/Κ  συνέχισαν  τον  δικό  τους  τοπικό  εθνικισμό  εκλέγοντας  ως 
νέο  ηγέτη  τους  πολιτικό  της  παλιάς  γενιάς  με  γνωστές  τες  διχοτομικές  ιδέες  του 
και  έτσι  το  λαθεμένο  «εσωτερικό  μέτωπο»  των  τουρκοκυπρίων  διαφαίνεται  ... 
«αρραγές».  Ατυχής  παρενέργεια  είναι  να  αισθάνεται  ενισχυμένος  και 
δικαιωμένος  ο  «νεοκυπριακός  εθνικισμός»  στην  ελληνοκυπριακή  πλευρά  ενώ 
ο  επανενωτικός  Χριστόφιας  καρκινοβατεί  και  ταλανίζεται  για  να  κρατήσει 
ενωμένο  και  «αρραγές»  το  άλλο  λαθεμένο  εσωτερικό  μέτωπο. 

Βρισκόμαστε  σε  μια  αποτελμάτωση  σε  ότι  αφορά  την  ενότητα  του  κυπριακού 
λαού  για  τερματισμό  της  κατοχής  και  την  συστηματική  ανάδειξη  της  κοινής 
κυπριακής  ταυτότητας.  Οι  πολιτικοί  μας  ασχολούνται  με  τα  κομματικά  τους,  τη 
συντήρηση  του  λαθεμένου  «εσωτερικού  μετώπου»  και  τες  ατέρμονες  και 
αμφιβόλου  τελικού  αποτελέσματος  δικοινοτικές  διαπραγματεύσεις  για  «επίλυση 
του  κυπριακού.  Η  πληθώρα  των  μικρών  και  περιθωριοποιημένων  από  τα  ΜΜΕ 
οργανώσεων  της  κοινωνίας  των  πολιτών  ενεργούν  σπασμωδικά,  μεμονωμένα 
και  ασυντόνιστα  με  στόχο  την  ΕΙΡΗΝΗ  (ενώ  οι  μισοί  Κύπριοι  δεν  είδαν  ποτέ 
τους  πόλεμο  και  οι  άλλοι  μισοί  τον  ξέχασαν  )  και  την  ΕΠΑΝΕΝΩΣΗ  που  έχει  και 
αυτή  καταντήσει  μια  αόριστη  έννοια. 

Γ ια  να  γίνει  αποτελεσματική  η  κοινωνία  των  πολιτών,  να  πάρουν  κατεύθυνση  τα 
κόμματα  που  θέλουν  επανένωση  ,  χρειάζονται  συγκεκριμένο  όραμα  ,  το 
όραμα  ενότητας  των  Κυπρίων  που  θα  διαμορφωθεί  μέσα  από  την  συστηματική 
αντικειμενική  μελέτη  της  σημερινής  πραγματικότητας  ,  της  κυπριακής  ιστορίας 
μας  και  της  προοπτικής  του  μέλλοντος  μας  .  Να  καταγραφούν  τα  σημερινά 
δεδομένα,  να  πάρουμε  τα  μαθήματα  από  τα  παθήματα  των  τριών  δεκαετιών  του 
χωρισμού  και  να  αρθρώσουμε,  ενσυνείδητα  πια  και  με  την  βοήθεια  της  λογικής, 
το  όραμα  του  κυπριακού  και  ευτυχισμένου  μέλλοντος  των  Κυπρίων.  Να 
οικοδομήσουμε  συστηματικά  το  κυπροκεντρικό  εσωτερικό  μέτωπο  των  Κυπρίων 
ενάντια  στην  κατοχή  ανατοέπονταο  τα  εσωστρεφή  χωριστά  εσωτερικά  μέτωπα 
των  ελληνοκυπρίων  και  των  τουρκοκυπρίων 

Εισήγηση:  Να  προωθηθεί  επειγόντως  η  διεξαγωγή  συστηματικής 
επιστημονικής  μελέτης  (ή  μελετών)  για  την  καταγραφή  και  ανάλυση  των  πιο 
πάνω,  καθώς  και  άλλων,  ανησυχητικών  δεδομένων  της  δομής  και  λειτουργίας 
της  σημερινής  κυπριακής  κοινωνίας  που  επηρεάζουν  αρνητικά  την  ενότητα  των 
Κυπρίων  ,  Οι  μελέτες  να  στοχεύουν  :  - 

α]  στην  ανάλυση  των  δεδομένων  αυτών  επισήμανση  των  στάσεων, 
δοξασιών,  αντιλήψεων  και  ενεργειών  που  συντελούν  στην  παράταση  της 
μακροχρόνιας  αναποτελεσματικότητας  των  διαπραγματεύσεων  για 
επανένωση  και  δυνατόν  να  παρεμποδίσουν  τελικά  την  επίτευξη  συμφωνίας  ή 
ακόμα  να  εξουδετερώσουν  την  πιθανότητα  βιωσιμότητας  οποιασδήποτε 
μορφής  επανένωσης  που  τυχόν  θα  συμφωνηθεί.,  και , 

β]  στο  σχεδίασμά  ενεργειών  ,  δράσεων  και  πολιτικών  για  την  έγκαιρη 
αντιμετώπιση  /  ανατροπή  των  πιο  πάνω  επικινδύνων  για  το  μέλλον  της 
χώρας  μας  δεδομένων  και  για  την  καλλιέργεια  του  οράματος  της  κυπριακής 
πατρίδας  και  της  κυπριακής  ταυτότητας. 

Για  την  υλοποίηση  της  πιο  πάνω  εισήγησης  χρειάζεται  η  εξασφάλιση  της 
συνεργασίας  /  συυυετοχήρ  ΟΜΑΔΑΣ  επιστημόνων  και  πολιτικών  (αλλά  όχι 
κομματικών)  προσωπικοτήτων  με  εγνωσμένο  κύρος,  που  θα  κατευθύνουν  και 
θα  αξιοποιούν  τες  μελέτες  για  αποτελεσματική  δράση  .  Χρειάζεται  επίσης 
επιστημονικό  και  άλλο  προσωπικό  για  την  διεξαγωγή  των  μελετών  και  την 
εφαρμογή  των  δράσεων  που  θα  αποφασίζονται. 

Το  θέμα  επείγει  και  γι  αυτό  η  ΣΕ  του  ΝΚΣ  πρέπει  να  αποφασίσει  τώρα  μεταξύ 
δυο  επιλογών: 

1 .  Να  αναλάβει  η  ιδία  την  υλοποίηση  του  έργου  εντάσσοντας  την  ΟΜΑΔΑ 
στην  λειτουργία  της  (  «υποεπιτροπή»,  «ομάδα  εργασίας»?  κ,λ,π.  )  να 
εξασφαλίσει  χορηγίες  ,  να  προσλάβει  προσωπικό  και  να  έχει  την 
καθημερινή  ευθύνη  παρακολούθησης  και  υλοποίησης  του  όλου  έργου. 

Προσωπικά  θα  δεχόμουν  να  ενταχθώ  στην  ΟΜΑΔΑ  (εάν  και  όταν  συγκροτηθεί) 
αλλά  θεωρώ  το  όλο  εγχείρημα  δύσκολο  αν  όχι  αδύνατον  και  αμφισβητήσιμη  την 
αποτελεσματικότητα  του 

2.  Να  προχωρήσει  στην  ίδρυση  ΚΕΝΤΡΟΥ  ΜΕΛΕΤΩΝ  με  το  δικό  του 
νομοτυπικό  στάτους  [  και  διορισμό  της  ΟΜΑΔΑΣ  ως  Συμβούλιο]  το  οποίο 
θα  αναλάβει  την  ευθύνη  υλοποίησης  του  έργου. 

ΣΗΜ:  -  Καλύτερα  βέβαια  είναι  να  γίνει  ο  διορισμός  από  όλες  τες  Μη  -  ΚΟ  που 
κινητοποιούνται  νια  επανένωση  \π.  γ.  Κέντρο  Ειρήνης ,  Πρωτοβουλία  Σοσιαλιστών, 
Σύνδεσμος  Κοινωνικών  Ψυγολόγων,  “ΟΥΡΚΙΟΤ  ΥΟΙΟΕ” ,  ΗιβΙοποθΙ  ΡΐαΙοαυβ  ...  βίο. 
Είο.1  αλλά  αν  αυτό  είναι  ανέφικτο  τότε  να  γίνει  ο  διορισμός  από  μέλη  της  Σ.Ε  του 
ΝΚΣ 

Προσωπικά  είμαι  πρόθυμος  να  βοηθήσω  ενεργά  στην  ίδρυση  και  να  ενταχθώ 
στο  Συμβούλιο  του  Κέντρου  γιατί  θεωρώ  το  εγχείρημα  εφικτό  και  πιστεύω  στην 
αποτελεσματικότητα  του  .  Αναμένω  στην  πράξη  ότι  : 

Το  έργο  θα  αρχίσει  επειγόντως  να  υλοποιείται  με  εντατικούς  ρυθμούς  και  οι 
δράσεις  που  θα  αποφασίσει  να  εφαρμόσει  η  ΟΜΑΔΑ  θα  είναι  απανωτές  και 
συνδυασμένες  έτσι  που  να  επιτυγχάνεται  το  κοινωνικό  ,  ψυχολογικό  και 
πολιτιστικό  ΙΜΡΑΟΤ  ανάμεσα  στον  λαό  και  τες  πολιτικές  δυνάμεις. 

Αρχίζουν  αμέσως  επαφές  και  συναντήσεις  για  προβολή  και  υποστήριξη  του 
έργου  [π.  χ.  με  κρατικούς  αξιωματούχους,  κομματικά  στελέχη,  τα  ΜΜΕ  , 
κοινωνικούς  και  άλλους  παράγοντες]  διεξάγεται  παράλληλα  η  πρώτη  μελέτη 
[π.  χ.  το  φαινόμενο  του  «νεοκυπριακού  εθνικισμού»,  ή  /  και  η  εξέλιξη  , επίδραση 
και  επιπτώσεις  της  εφαρμογής  του  «δικαίου  της  ανάγκης»  από  την  Ε/  Κ 
κοινότητα  ]  σχεδιάζεται  ταυτόχρονα  η  πρώτη  δημόσια  δράση  [  π.  χ.  ανάδειξη 
της  σημασίας  της  στοιχειώδους  γνώσης  της  άλλης  γλωσσάς  με  το  «Πρόγραμμα 
20  ΛΕΞΕΙΣ»]  και  συντάσσει  μια  «  συγγραφική  υπό  -  ομάδα»  το  βασικό 
θεωρητικό  πλαίσιο  για  την  κυπριακή  ταυτότητα  και  την  κυπροκεντρική 
προσέγγιση. 

Στο  μεταξύ  ετοιμάζονται  και  άλλες  μελέτες  /  δράσεις  με  κατάληξη  να  αξιοποιήσει 
τα  αποτελέσματα  τους  η  «συγγραφική  υπο  -  ομάδα»  για  να  επεξεργαστεί  το 
«βασικό  θεωρητικό  πλαίσιο»  της  και  να  το  μετατρέψει  σε  δυναμικό  πολιτικό 
μήνυμα  και  εργαλείο  νια  την  ανάδειξη  και  διακήρυξη  τηο  Κυπριακήο  Ταυτότηταο, 
και  το  ιδανικό  της  Κυπριακής  Πατρίδας  ...  Θα  το  ονόμαζα: 

«ΚΥΠΡΙΑΚΟ  ΜΑΝΙΦΕΣΤΟ». 

Ιστορική  αναδρομή  :  Πάφος  του  Κινύρα  πριν  τον  τρωικό  πόλεμο  και  τον 
ελληνικό  αποικισμό_  -  «Κύπρια  Έπη»  και  Κυπριακά  Βασίλεια  -  η  κυπριακή 
ταυτότητα  στο  σήριαλ  των  κατακτητών  από  600  π.  X  μέχρι  1960  μ.  X  -  η 
κυπριακή  ταυτότητα  στα  χρόνια  που  δεν  υπήρχε  αντίστοιχη  ελληνική  :  η 
«Γλυκεία  Χώρα»  του  Λεόντιου  Μαχαιρά  και  της  Αικατερίνης  Κορνάρο.  Κυπριακή 
ταυτότητα  και  κουλτούρα  στην  περίοδο  της  οθωμανικής  αυτοκρατορίας.  - 
Κυπραίοι  Σήμερα  :  τι  είναι  αυτά  που  μας  ενώνουν  ;  -  Η  χώρα  μας,  η  γη  τα 
γιασεμιά  και  τα  κυκλάμινα  μας,  ο  ουρανός  μας,  τα  τραγούδια  και  οι  χοροί  μας  , 
ήθη  και  έθιμα  κυπριακά,  κυπριακή  ελληνική  και  κυπριακή  τουρκική  γλωσσική 
ιδιαιτερότητα  ...  τα  φαγιά  μας,  τα  ποτά  μας  ...  και  (γιατί  όχι )  οι  εκκεντρικές 
ιδιοτροπίες  και  ιδιορρυθμίες  μας  -  η  πελλάρα  μας, 


Τακης  Κονης  21/5/2010 


